[{"text_idx": "#000002", "text": "Fe gafodd cynllun Cymunedau'n Gyntaf ei feirniadu yn dilyn ymchwiliad gan y llywodraeth a ddaeth i'r canlyniad nad oedd wedi \"cyflawni digon\" i leihau lefelau tlodi."}, {"text_idx": "#000003", "text": "Fe wnaeth yr Ysgrifennydd Cymunedau, Carl Sargeant AC, ddiddymu'r cynllun ym mis Chwefror eleni drwy ddweud bod perfformiad y cynllun wedi bod yn \"gymysglyd\"."}, {"text_idx": "#000004", "text": "Fe gafodd cyfanswm o \u00a3432m ei wario ar y cynllun o 2001 ymlaen."}, {"text_idx": "#000005", "text": "Mae Llywodraeth Cymru wedi cyfaddef nad oedd y cynllun wedi cael \"effaith sylweddol\"."}, {"text_idx": "#000010", "text": "Daeth yr adroddiad i'r canlyniad y dylai'r penderfyniad yngly\u0302n a\u0302 \"diddymu'r cynllun fod wedi cael ei reoli'n well\"."}, {"text_idx": "#000011", "text": "Mae'r pwyllgor hefyd wedi dadlau y gallai canolfannau cymunedol gael eu colli yn sgil diddymu'r cynllun a gwasanaethau eraill sy'n gaffaeliad i gymunedau."}, {"text_idx": "#000012", "text": "Mae cyllid gwerth \u00a36m wedi cael ei neilltuo am ddwy flynedd o fis Ebrill ymlaen fel rhan o gronfa etifeddiaeth y cynllun, ac fe allai hynny gael ei ymestyn am ddwy flynedd wedi hynny yn o\u0302l Mr Sargeant."}, {"text_idx": "#000013", "text": "Dywedodd y pwyllgor y bysai'n fanteisiol \"petai hynny'n cael ei gadarnhau cyn gynted a phosib\"."}, {"text_idx": "#000014", "text": "Ychwanegodd yr adroddiad ymysg pethau eraill bydd diddymu Cymunedau'n Gyntaf yn cael effaith andwyol ar raglenni eraill oedd yn ddibynnol ar y cynllun."}, {"text_idx": "#000016", "text": "Dywedodd John Griffiths, cadeirydd y pwyllgor cydraddoldeb,: \"I lawer o bobl, mae Cymunedau'n Gyntaf wedi newid eu bywydau, ac rydym yn gwybod ei fod wedi gwneud gwaith gwych mewn cymunedau ledled Cymru."}, {"text_idx": "#000018", "text": "Dywedodd llefarydd ar ran Llywodraeth Cymru: \"Er bod rhaglen Cymunedau'n Gyntaf wedi cael effaith gadarnhaol ar nifer o unigolion, nid yw wedi cael effaith sylweddol ar lefelau tlodi yng Nghymru sy'n parhau'n uchel.\""}, {"text_idx": "#000019", "text": "Ychwanegodd fod y llywodraeth yn gweithio i osod yr egwyddorion ar gyfer y gronfa etifeddiaeth \"a fydd yn galluogi rhai o'r agweddau mwyaf effeithiol o'r rhaglen i barhau."}, {"text_idx": "#000024", "text": "Prif StraeonCarchar am oes i ddyn am lofruddio yn Y BermoPublished26 munud yn o\u0302lDiwedd y daith i deulu 2 Sisters wrth i'r ffatri gauPublished5 awr yn o\u0302lDyn wedi marw mewn gwrthdrawiad rhwng car a bwsPublished4 awr yn o\u0302l"}, {"text_idx": "#000026", "text": "Diwedd y daith i deulu 2 Sisters wrth i'r ffatri gau"}, {"text_idx": "#000027", "text": "Dyn wedi marw mewn gwrthdrawiad rhwng car a bws"}, {"text_idx": "#000034", "text": "Gareth Ward: Yr angerdd a'r aberth tu o\u0302l fy nghoginio"}]